b"\n_START_ARTICLE_\nManuel Cortina y Arenzana\n_START_SECTION_\nBiografia\n_START_PARAGRAPH_\nEs va unir al moviment que va portar al govern espanyol al Trienni liberal. Oposat a l'absolutisme de Ferran VII d'Espanya sempre va estar prop del pensament progressista de l'\xc3\xa8poca. Encara que la seva professi\xc3\xb3 no era la militar, va destacar en la Primera Guerra Carlista en algunes accions a Andalusia combatent amb els liberals. Va ser Diputat des de 1834 fins a 1854 per Sevilla, Huelva, M\xc3\xa0laga i Madrid i president de les Corts entre abril i maig de 1843._NEWLINE_Partidari d'Espartero, fou ministre de la governaci\xc3\xb3 en el seu segon govern (1840-1841), per\xc3\xb2 despr\xc3\xa9s del bombardeig de Barcelona se'n va oposar fermament i va conspirar per a la seva caiguda. Va estar pres a Madrid i en 1846 es va reintegrar parcialment a la vida pol\xc3\xadtica, si b\xc3\xa9 les seves desavinences amb Isabel II el van fer retirar-se de l'activitat de primera l\xc3\xadnia. Va ser President de la Reial Acad\xc3\xa8mia de Jurisprud\xc3\xa8ncia i Legislaci\xc3\xb3 el 1849-1850 i el 1855-1857, i acad\xc3\xa8mic de la Reial Acad\xc3\xa8mia de Ci\xc3\xa8ncies Morals i Pol\xc3\xadtiques. Fou nomenat Senador vitalici en 1858 fins a 1860 per\xc3\xb2 no va jurar el c\xc3\xa0rrec pel que mai en va ser reconegut."